VS002475
Datum: 1999-05-16T02:00:00.000+02:00
datum_sodbe_i_stopnje: 2008-03-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe kolena in goleni in njihove posledice
fischer: srednje hudi primeri
odskodnina: 32.300 EUR - končni znesek odškodnine je bil ustrezno zmanjšan glede na 20% soodgovornost oškodovanca
opombe: II Ips 801/2009. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 10 do 15 let

Končeval je osnovno šolo. Soodgovornost oškodovanca je bila ocenjena na 20%.

## Škodni dogodek

Prometna nesreča – kot voznika kolesa z motorjem je v slabo preglednem križišču trčil z osebnim vozilom.

## Poškodba

Večfragmentarni odprti zlom leve goleni, zlom leve ključnice, pretres možganov, udarnine in odrgnine glave, nosu, leve noge (predvsem od kolena navzdol). Zdravljenje je trajalo 10 mesecev.

## Telesne bolečine

8.300 EUR Hude bolečine – 2 tedna, srednje hude bolečine – 2 tedna, zmerne bolečine – 3 mesece. Zmerne občasne bolečine 4 mesece, preostali čas zdravljenja občasne lahke bolečine, ki trajajo še vedno zato, ker se je zlom goleni zarastel z deformacijo.

#### Hospitalizacija

Dve operaciji, ena pod splošno narkozo.

#### Ambulantno zdravljenje

Previjanje ran pri osebnem zdravniku, številni pregledi in previjanje ran pri kirurgu.

#### Nevšečnosti med zdravljenjem

Jemanje protibolečinskih tablet, številni TRG, nošnja zunanjega fiksatorja; nošnja mavčne imobilizacije nekaj mesecev po poškodbi, hoja z berglami, kar ga je omejevalo oz. mu oteževalo pot v šolo, kamor se vozi z avtobusom.

## Strah

3.000 EUR Intenziven in dolgotrajen sekundarni strah za izid zdravljenja – ves čas zdravljenja, skupaj pa skoraj 1 leto.

## Zmanjšanje življenjske aktivnosti

12.500 EUR Leva ključnica je zadebeljena a ne deformirana; leva golen ima izraženo deformacijo osi (20º v spodnji tretjini, 15º v antekorvatumu). Gibljivost kolen in kolkov ni prizadeta. Razvija se artroza v skočnem sklepu. Zaradi deformacije goleni ni sposoben za večje fizične obremenitve, dolgotrajnejšo hojo in stojo in za športne aktivnosti. 3 leta je bil opravičen športne vzgoje. Ni mogel opravljati izpita za voznika tovornega vozila in težjega motorja. Šolo za monterja je sicer končal, a ni dobil pozitivnega zdravniškega potrdila, saj ni sposoben za terensko in višinsko delo. Zato dela v pakirnici tovarne. Omejen je pri prostočasovnih dejavnostih. Bil je prostovoljni gasilec in se je udeleževal tekmovanj, zdaj pa je le še član GD. Na domači kmetiji ne bo mogel pomagati v celoti zaradi nesposobnosti za dolgo gibanje, hojo, vzpenjanje in sestopanje s kmetijske mehanizacije.

## Skaženost

1.600 EUR Obsežna brazgotina v predelu leve goleni. Noga je rahlo ukrivljena, vidni sta tudi dve vdolbini zaradi fiksatorja. Brazgotine so dobro opazne, zato ga motijo, predvsem v poletnem času. Za popravek videza je malo možnosti.

---

ZOR člen 200, 203